અરે ! હું તો તારી સાથે વાતે વળી ગઈ એમાં ને એમાં તો કામેય… અંધારુંય થઈ ગયું બહાર તો. બોલ કેદાર !.. શું ? તારી સાથે વાત નથી કરતી ? તો પછી કોની સાથે કરું છું ? તુંય ખરો છે, યાર ! શું કહ્યું કાર્તિક સાથે ? શું-શું ? આવો આક્ષેપ ? આવું આળ ? કેદાર ! આ ઠીક નથી હોં. હું તારી વાઈફ છું, તને વફાદાર છું. એનો મીનિંગ એવો નથી કે, તું ફાવે એમ મારું ઈન્સલ્ટ કરે ! શક કરે ! કહ્યું તો ખરું કે, એવું કશું નથી ! કાર્તિક ઈઝ માઈ કલિગ ઑન્લિ ! નથિંગ એલ્સ. વન મિનિટ કેદાર !… ડોરબેલ વાગી. હું જરા જોઉં. કોણ હશે ?…..